અષાઢ સુદ 13થી શરૂ થયેલા જયા પાર્વતી વ્રતની અષાઢ વદ-ર ગુરુવાર 21 જુલાઇના પુર્ણાહૂતિ થશે, જયારે જે બહેનોને વ્રતનું ઉજવણું કરવાનું છે તેઓએ અષાઢ વદ-૩ શુક્રવાર 22 જુલાઇના દિવસે ઉજવણું કરવાનું રહેશે. આ સિવાય ગુરુવારે આખી રાત્રીનું જાગરણ રહેશે. ગુરુવારે વ્રતનો અંતિમ દિવસ હોય વ્રત કરનાર કન્યાએ શિવ-પાર્વતીનું પૂજન કરવું. માતાજીને રૂના નાગલા, ચૂંદડી ચડાવવી કુમકુમનું તિલક કરી અક્ષત લગાવવા તેમજ જેવા સર્વોત્તમ પતિની પ્રાપ્તી તમને થઇ એવા જ પતિની અમને પ્રાપ્તી થાય તેવી પ્રાર્થના કરે છે. ભગવાન શંકરને પુષ્પ, બિલ્વપત્ર, ચંદન ચડાવી આખી રાતનું જાગરણ કરવામાં આવે છે. કોઇ અનિચ્છનીય બનાવ ન બને તે માટે આજે રાત્રીનાં દરેક જગ્યાએ ચુસ્ત પોલીસ બંદોબસ્ત ગોઠવી દેવાયો છે.